I et tilfælde af de mange indbrud var beboerne blot hjemmefra i en time. Derfor opfordrer Nordjyllands Politi til agtpågivenhed og nabohjælp. Det skriver Nordjyske.dk. - Hvis man ved, at naboerne er på ferie eller ikke er hjemme, så er det en god ide at holde ekstra øje, hvis der er biler og personer, som normalt ikke kommer i området, siger vicepolitikommissær Ole Jensen til Nordjyske. Det er ikke længere nok, at få huset til at se beboeligt ud mens man er på ferie, lyder det fra politiet. - Der er nemlig en tendens til, at tyvene kaster en sten i gennem et vindue. Hvis der ikke er nogle, der reagerer, så er der ingen hjemme. Men er der en reaktion, så kører tyvene væk, siger Ole Jensen. Tyvene går hovedsagligt efter fladskærme, computere, penge og smykker samt designermøbler.

Opsummering:
32 hjem har haft ubudne gæster i weekenden - politiet opfordrer nu til nabohjælp. 

 